Դիմումատուները բողոքել են Միացյալ Թագավորության հետախուզական ծառայությունների կողմից ապօրինի կերպով իրականացված գաղտնալսումների մասին: Դիմումատուները բողոքել են, որ տեղի է ունեցել Մարդու իրավունքների եվրոպական կոնվենցիայի 8-րդ հոդվածի (անձնական և ընտանեկան կյանքը հարգելու իրավունք/ նամակագրության, հեռախոսային խոսակցությունների և հաղորդակցության այլ ձևերի ազատության և գաղտնիության իրավունք) խախտում, 10-րդ հոդվածի (արտահայտվելու ազատություն) խախտում, 6-րդ հոդվածի (արդար դատաքննության իրավունք) խախտում և 14-րդ հոդվածի (խտրականության արգելում) խախտում։ Դիմումատուները բողոքել են անձնական տվյալների մասշտաբային հավաքագրում և գաղտնալսումներ կատարելու, ինչպես նաև՝ տարբեր երկրների հետախուզական գործակալությունների հետ տեղեկատվության փոխանակումներ իրականացնելու մասին։ Սույն գործով առաջին հրապարակային լսումները Մարդու իրավունքների պալատում տեղի են ունեցել 2017 թվականի նոյեմբերին։